Die Pos | News | Jong skoolmeisie steeds vermis
16 February 2018 l Ronél van Jaarsveld l Views: 4138 l 29 days ago
Die 13-jarige Nikita Walkinshaw is laas op Dinsdag 23 Januarie by Hoërskool Nylstroom gesien. Sy het daarna spoorloos verdwyn.
Daar was teen druktyd vandeesweek steeds geen teken van die 13-jarige Nikita Walkinshaw wat sedert Dinsdag 23 Januarie spoorloos vanuit Modimolle verdwyn het nie.
Nikita is volgens ’n familielid die oggend Hoërskool Nylstroom toe waar sy ’n leerder is, maar is nie weer daarna gesien nie. Nikitia, wat blou oë en lang bruin hare het, het die oggend haar groentjieklere aange-had wat bestaan uit ’n lemmetjiegroen hemp met ’n donkergroen skoolromp.
Anneline Walkinshaw, haar tannie, het aan Die Pos gesê Nikita is nuut in Modimolle en het nog nie vriende gemaak nie. Sy het voorheen in Stilfontein gewoon, maar vanjaar by haar pa in Modimolle kom woon.
Nikita is nog nie opgespoor nie ten spyte daarvan dat haar familie en organisasies soos The Pink Ladies, wat na vermiste mense soek, haar foto wyd en syd op sosia-le media versprei het.
Die omstandighede rondom haar verdwy-ning is vaag.
Volgens kol. Philemon Mgebeni van die polisie se kinderbeskermingseenheid in Modimolle, volg die polisie leidrade wat hulle ontvang het op. Enigeen met inligting kan hom bel by tel. 082 469 1187 of vir Anneline Walkinshaw by tel. 073 606 4965.